
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege pentru acceptarea unor amendamente adoptate prin rezoluţii de către Organizaţia Maritimă Internaţională la Londra la 24 mai 2002 şi, respectiv, la 12 decembrie 2002 la anexa la Convenţia internaţională din 1974 pentru ocrotirea vieţii omeneşti pe mare, amendată, primit cu adresa nr.P.L.-x 187 din 5 aprilie 2004, Camera Deputaţilor fiind prima Cameră sesizată.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

István Antal

RAPORT

asupra proiectului de Lege pentru acceptarea unor amendamente adoptate prin rezoluţii de către Organizaţia Maritimă Internaţională la Londra la 24 mai 2002 şi, respectiv, la 12 decembrie 2002 la anexa la Convenţia internaţională din 

1974 pentru ocrotirea vieţii omeneşti pe mare, amendată


În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x- 187 din 5 aprilie 2004, pentru avizare şi dezbatere în fond, cu proiectul de Lege pentru acceptarea unor amendamente adoptate prin rezoluţii de către Organizaţia Maritimă Internaţională la Londra la 24 mai 2002 şi, respectiv, la 12 decembrie 2002 la anexa la Convenţia internaţională din 1974 pentru ocrotirea vieţii omeneşti pe mare, amendată, Camera Deputaţilor fiind prima Cameră sesizată.



Amendamentele adoptate de Organizaţia Maritimă Internaţională se referă la tratarea separată a transportului de mărfuri periculoase ambalate de transportul de mărfuri periculoase în vrac având în vedere efectele diferite produse în caz de dezastru, precum şi la îmbunătăţirea prevederilor convenţiei cu privire la efectuarea inspecţiilor la navele care transportă mărfuri lichide (petroliere) şi la navele care transportă mărfuri solide în vrac (vrachiere).



Amendamentele respective se aplică pe plan internaţional de la data de 1 ianuarie 2004.



Proiectul de lege a fost avizat favorabil de Consiliul Legislativ, cu nr.438 din 17 martie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.



Examinarea proiectului de lege a avut loc în şedinţa comisiei din data de 7 aprilie 2004.



La lucrările comisiei au fost prezenţi 20 de deputaţi din totalul de 25 de deputaţi membri ai comisiei.



La dezbaterea proiectului de lege au participat specialişti din Ministerul Transporturilor, Construcţiilor şi Turismului.



Raportul comisiei a fost adoptat în unanimitate.



Potrivit prevederilor art.75 din Constituţia României, republicată,  proiectul de lege este de competenţa decizională a Senatului.



În urma dezbaterilor, membrii  Comisiei pentru industrii şi servicii au hotărât să propună plenului Camerei Deputaţilor adoptarea proiectului de lege în forma prezentată de Guvern.

                    PREŞEDINTE,                                            SECRETAR,

                      István Antal                                             Cristian Buzea
Expert,

Daniel Bădina

